Trobareu tota la informació relativa a la documentació i a la presentació de les sol·licituds a l'enllaç següent:
En general, els requisits per presentar-se a la convocatòria són els següents:
Els mèrits de recerca s'avaluen per trams:
La primera vegada que un professor/a fa avaluar la seva activitat de recerca ha de determinar l'any a partir del qual sol·licita l'avaluació.
L'activitat realitzada amb anterioritat a la data que fixi no es tindrà en compte en avaluacions posteriors.
Així mateix, la primera vegada es pot optar per l'avaluació normal dels trams de recerca, per l'avaluació única o per totes dues en sol·licituds diferents, una per a cada modalitat d'avaluació.
L'avaluació normal consisteix en l'avaluació d'un tram investigador de sis anys, que poden ser consecutius o no.
En cas que se sol·liciti l'avaluació de més d'una avaluació normal cal presentar tantes sol·licituds com avaluacions normals es demanin.
En el cas d'avaluació desfavorable, es pot presentar en anys posteriors un nova sol·licitud d'avaluació, en la qual es poden incloure fins a cinc dels sis anys avaluats negativament, i almenys un any ha de ser posterior al darrer any del període avaluat negativament.
En cas que en una mateixa convocatòria s'hagi obtingut una avaluació normal desfavorable i una avaluació normal favorable d'un tram posterior, o bé s'hagin obtingut dues o més avaluacions normals desfavorables, només es pot sotmetre novament a avaluació l'activitat de recerca dels anys corresponents al darrer tram valorat.
L'avaluació única consisteix en l'avaluació d'un o de més trams que finalitzin com a molt tard el 31 de desembre de 2002.
Aquesta modalitat d'avaluació només es pot demanar la primera vegada que se sol·licita l'avaluació de l'activitat investigadora.
Només es pot fer una avaluació única de trams complets formats per anys sencers consecutius, és a dir, el nombre d'anys del període a avaluar ha de ser múltiple de sis (6, 12, 18, 24, etc.).
En el cas d'avaluació única desfavorable, els anys que en formen part no poden tornar a ser avaluats.
La Comissió d'Avaluació de la Recerca (CAR) avalua l'activitat desenvolupada pel personal investigador i fa la valoració dels mèrits individuals de recerca del personal docent i investigador, funcionari i contractat per a l'assignació de complements retributius.
La CAR desenvolupa la seva activitat mitjançant comissions específiques.
Un cop heu enviat la sol·licitud a tramitar i heu rebut l'acusament de rebuda amb l'ID de la tramitació, podeu adjuntar la documentació i fer el pagament de la taxa corresponent a través de La Meva Carpeta de Tràmits Gencat.
Cal annexar tota la documentació a Tràmits Gencat (no cal enviar cap còpia en paper).
El termini per fer-ho és de 5 dies a comptar a partir de l'endemà de l'enviament de la sol·licitud.
Nota: Per al PDI dels centres adscrits no hi ha taxa associada a aquest tràmit.
Rebuda: la sol·licitud ha estat rebuda i es troba en procés de tramitació.
Resolta: la sol·licitud ha estat resolta i es pot consultar el seu resultat.
La resolució es notifica a l'adreça postal de la persona sol·licitant en els terminis establerts.
Les persones que ho consignin a la seva sol·licitud rebran, per correu electrònic o SMS, el resultat de l'avaluació.
Amb efectes informatius, es podrà consultar el resultat per Internet: a través de Tràmits Gencat.